**NOTĂ INFORMATIVĂ**

**la proiectul deciziei  *„*Cu privire la aprobarea Regulamentului de organizare și funcționare al Instituției Medico - Sanitare Publice**

**Asociația Medicală Teritorială Botanica”**

**1. Autorul**

Proiectul deciziei ***„*Cu privire la aprobarea Regulamentului de organizare și funcționare al Instituției Medico - Sanitare Publice Asociația Medicală Teritorială Botanica”** a fost elaborat de Direcţia Generală Asistenţă Socială şi Sănătate a Consiliului municipal Chişinău**,** în conformitate cu Legea ocrotirii sănătăţii nr. 411–XIII din 28 martie 1995, Legea cu privire la asigurarea obligatorie de asistenţă medicală nr. 1585–XIII din 27 februarie 1998, Legea privind înregistrarea de stat a persoanelor juridice şi întreprinzătorilor individuali nr. 220–XVI din 19 octombrie 2007, ordinul Ministrului Sănătății, Muncii și Protecției Sociale nr. 1086 din 30.12.2016 *„*Cu privire la aprobarea Regulamentelor-cadru de organizare și funcționare ale prestatorilor de servicii de sănătate” și alte acte normative.

**2. Condiții ce au impus elaborarea proiectului de decizie**

Necesitatea gestionării eficiente a instituţiei medico-sanitare publice încadrate în sistemul asigurării obligatorii de asistenţă medicală, a cărui fondator este Consiliul Municipal Chişinău.

**3. Principalele prevederi ale proiectului**

Proiectul de decizie este elaborat în scopul reglementării modului de organizare şi controlul activității de prestare a serviciilor medicale, delimitării funcţiilor manageriale şi sporirii responsabilităţii decizionale a organelor de conducere, întru sporirea calităţi asistenţei medicale în cadrul IMSP AMT Botanica.

**4. Fundamentarea economico-financiară**

Adoptarea proiectului de decizie nu va implica cheltuieli financiare suplimentare.

**5. Impactul proiectului**

Proiectul va avea un impact semnificativ în desfășurarea activității Asociației Medicale și va fi un suport substanțial în eficientizarea activității instituționale prin sporirea calității medicinii primare şi a celei specializate de ambulator.

**6. Modul de încorporare a proiectului în sistemul actelor normative în vigoare și actele administrative a autorității**

Prin proiectul de decizie se aprobă Regulamentul Instituţiei medico-sanitare publice Asociaţia Medicală Teritorială Botanica și se abrogă decizia Consiliului Municipal Chișinău nr. 4/36 din 13 mai 2014 *„*Cu privire la aprobarea Regulamentelor-model ale instituţiilor medico-sanitare publice municipale” și Statutul Instituției medico-sanitare publice Asociaţia Medicală Teritorială Botanica, aprobat prin decizia Consiliului municipal Chișinău nr. 5/4 din 15.12.2003.

**7. Constatări ale expertizei juridice**

Autorul a respectat tehnica elaborării actelor, a asigurat o formă sistemică și coordonată a conținutului reglementărilor juridice care sunt obligatorii la elaborarea proiectelor de decizie.

**8. Avizarea și consultarea publică**

Prevederile proiectului de decizie corespund celor trei criterii de calitate: accesibilitate, previzibilitate și claritate. În scopul respectării prevederilor Legii nr. 239/2008 privind transparența în procesul decizional, proiectul de decizie a fost plasat pe pagina web a Primăriei municipiului Chișinău [www.chisinau.md](http://www.chisinau.md) cu respectarea termenelor prevăzuți de legislația în vigoare, fiind asigurat accesul părților interesate la proiectul prenotat pentru a putea prezenta sau expedia recomandările pe marginea proiectului. Prin urmare, reieșind din cele expuse, transparența în procesul decizional a fost asigurată.

Proiectul deciziei se prezintă comisiei consultative de specialitate pentru avizare și se propune Consiliului municipal pentru examinare și adoptare în ședință.

**Director IMSP AMT Botanica Ion NOGAI**